# metadata.dc.description.abstract[].value
“Reflex COCOBE” és una eina d’autodiagnosi i reflexió adreçada als equips responsables de la Coordinació de Coeducació, Convivència i Benestar de l’Alumnat (COCOBE) dels centres educatius de Catalunya.
S’emmarca en el desplegament de la Llei orgànica 8/2021 (LOPIVI) i en la regulació del Departament d’Educació i Formació Professional, i té com a finalitat facilitar una anàlisi estructurada del grau d’implementació del rol, identificar fortaleses i àrees de millora i orientar la planificació d’accions estratègiques.
El marc teòric de “Reflex COCOBE” es fonamenta en la recerca sobre lideratge educatiu orientat al benestar, millora escolar i capacitat organitzativa, així com en marcs internacionals sobre seguretat i convivència escolar. Integra evidències sobre cultura col·laborativa i implementació efectiva del canvi, i es construeix des d’una visió sistèmica i compartida orientada a la millora contínua del centre.
En coherència amb aquest fonament, l’instrument s’organitza en tres dimensions complementàries —diagnosi, reflexió professional i definició de compromisos i accions— amb l’objectiu de reforçar el lideratge del COCOBE i consolidar processos de millora sostinguda.

# metadata.dc.rights[].value
cc by-nc-nd (c) Pavón Ferrer, Maria Àngels et al., 2025

# metadata.dc.source[].value
Documents de treball / Informes (Grup de Recerca sobre Intervencions Socioeducatives en la Infància i la Joventut (GRISIJ))

# metadata.dc.subject.classification[].value
Atenció a la infància i a l'adolescència

# metadata.dc.title.alternative[].value
Eina autodiagnòstica per a la reflexió estratègica sobre el desplegament de la figura COCOBE  als centres educatius